**Halvesel** (*Equus hemionus*) er en art som hører til i hestefamilien og består av fem underarter, men syriavillesel døde ut i 1927. Halveslet har relativt korte bein. Pelsen varierer mellom underartene og gjennom årstidene. Generelt er de rødbrune i sommerhalvåret og gulbrune i vinterhalvåret. Buken er gjerne enten hvit eller blakk i fargen. Av de nålevende underartene har kulan og onager status som *truet* i IUCNs rødliste. Arten som sådan regnes som *nær truet*, etter å ha blitt nedgradert fra statusen *truet* i 2015.

Beskrivelse
-----------

Villeslet varierer i farge etter lokalitet (underart) og årstid. I hovedsak kan man si at fargen er rødbrun i sommerhalvåret og gulbrun i vinterhalvåret. Fargen på buken er enten nærmest hvit eller blakk. Villeslet karaktriseres av en tykk sort hårstripe med hvite kanter som løper langs ryggraden på dyrene. De har korte ekstremiteter og små hover. Skulderhøyden varierer normalt mellom 100 og 140 cm. Kroppslengden er normalt mellom 198 og 244 cm (221 cm i snitt), mens vekten ligger på 200-260 kg (230 kg i snitt).

Utbredelse og habitat
---------------------

Opprinnelig fantes denne arten så langt vest som til Volga og Levanten. I dag finnes den i Kina, Mongolia, India, Iran og Turkmenistan og Russland. Mer enn halvparten av bestanden holder imidlertid til i det sørlige Mongolia.

Villeslet finner man i ørken, halvørken og steppeland, der avstanden til en vannkilde ikke er mer enn 10–15 km. Det foretrekker sletteland og unngår terreng som er brattere enn 20°.

Atferd
------

Asiatisk villesel regnes om en monogam art. Hingsten vil derfor være sammen med hoppa og eventuelt føllet hele året gjennom. Villeslet parer seg i perioden april-oktober. Hoppa, som går drektig i 11-12 måneder, føder vanligvis kun ett føll, men statistisk dør mer enn havparten av alle føll i løpet av det første leveåret. Føllet når kjønnsmoden alder når det er ca- 3-4 år gammelt. Det er forventet at villesler kan leve til de blir omkring 12-14 år i vill tilstand. I fangenskap er det dokumentert at villesler kan leve til de blir 26 år gamle.

Villesler er svært hurtige dyr som kan nå en toppfart på nærmere 70 km/t.

Underarter
----------

Det hersker uenighet om antallet underarter, men de fleste ser ut til å være enige om at det finnes minst fem (som beskrevet nedenfor). Noen regner imidlertid også kiang (*E. h. kiang*) og anatolsk villesel (*E. h. anatoliensis*) som underarter, men disse er altså omdiskutert, siden noen også regner dem som egne arter. De blir derfor ikke oppført på liste nedenfor. Anatolsk villesel regnes å ha utdødd omkring 1700. Gobikulanen regnes som en variant av mongolsk kulan.

* *Equus hemionus khur*, indisk villesel, khur
* *Equus hemionus onager*, Iransk villesel, onager
* *Equus hemionus kulan*, kulan, turkmensk kulan
* *Equus hemionus hemionus*, mongolsk kulan, mongolsk villesel
	+ *Equus hemionus luteus*, gobiesel, gobikulan
* *Equus hemionus hemippus*, syrisk villesel († Wien zoo 1929)

Referanser
----------

1. 1 2 3 4  Kaczensky, P. m.fl. (2020). «*Equus hemionus* (amended version of 2015 assessment)». *The IUCN Red List of Threatened Species*: e.T7951A166520460. doi:https://dx.doi.org/10.2305/IUCN.UK.2020-1.RLTS.T7951A166520460.en Sjekk `|doi=`-verdien (hjelp).
2. ↑  Reuter, B. 2002. «Equus hemionus» (On-line), Animal Diversity Web. Accessed June 16, 2007
3. ↑  Grubb, P. 2005. Order Perissodactyla. In: D. E. Wilson and D. M. Reeder (eds), Mammal Species of the World, pp. 629-636. The Johns Hopkins University Press, Baltimore, Maryland, USA.

Eksterne lenker
---------------

* (en) *Asiatisk villesel* i Encyclopedia of Life Rediger på Wikidata

* (en) *Asiatisk villesel* i Global Biodiversity Information Facility Rediger på Wikidata

* (en) *Asiatisk villesel* hos Fauna Europaea Rediger på Wikidata

* (en) *Asiatisk villesel* hos Fossilworks Rediger på Wikidata

* (en) *Asiatisk villesel* hos ITIS Rediger på Wikidata

* (en) *Asiatisk villesel* hos NCBI Rediger på Wikidata

* (en) *Kategori:Equus hemionus* – bilder, video eller lyd på Wikimedia Commons Rediger på Wikidata

* (en) *Equus hemionus* – galleri av bilder, video eller lyd på Wikimedia Commons Rediger på Wikidata

* *Equus hemionus* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |